Middelsstore (opptil 20 millimeter), høyt hvelvede, blanke, korte og kraftige gjødselbiller. De er mørke med mer eller mindre metallisk glans. Hodet er bredt skovlformet, med en knøl i midten, men uten lange horn. Pronotum er mye bredere enn langt, gjerne med et fremspring i midten. Dekkvingene er korte og brede med lengdefurer. Beina er kraftige gravebein. Hos denne slekten er det relativt liten forskjell på kjønnene.